# Utilización de &kturtle;

Esta é unha ilustración de &kturtle; en acción
A xanela principal de &kturtle;

A xanela principal de &kturtle; ten tres partes principais: o editor de código (1) á esquerda onde pode escribir as ordes de &turtlescript;, o lenzo (2), á dereita, onde a tartaruga fai o deseño e o inspector (3) que dá informacion cando se executa o programa. Alén destes, atópanse a barra de menú (5), desde a que se pode acceder a todas as accións, a barra de ferramentas (4) que permite acceder rapidamente ás accións máis empregadas, a Consola, que permite escribir unha liña de ordes para probala, e a barra de estado (na parte inferior da pantalla), na que se atopa información referente ao estado de &kturtle;.

## O editor

No editor é onde se escriben as ordes de &turtlescript;. A maioría das súas funcións están nos menús Ficheiro e Editar. O editor pode ser acoplado en calquera borde da xanela principal ou pode desprenderse e porse en calquera parte do escritorio.

Hai varias maneiras de ter código no editor. A máis fácil é empregar un exemplo xa feito: escolla Ficheiro Exemplos no menú Ficheiro e escolla un exemplo. O que escolla será aberto no editor, eentón poderá empregar Executar Executar na barra de menú ou o botón Executar da barra de menú para executar o código se o desexa.

Pode abrir ficheiros escritos en &turtlescirpt; mediante Ficheiro Abrir....

A terceira maneira é esciribir directamente o código no editor ou copiar e apegar código desta guía do usuario.

## O lenzo

O lenzo é a área na que se visualiza o efecto das ordes, na que a tartaruga debuxa segundo a orde que reciba. Tras escribir algún código no editor, e executalo poden acontecer dúas cousas: ou que se execute correctamente o código, e o máis probábel é que vexa algunha modificación no lenzo; ou que cometese algún erro no código e aparecerá unha mensaxe que di que erro cometeu.

Pode achegar e alonxar o lenzo mediante a roda do rato.

## O inspector

O inspector infórma acercas das variábeis, as funcións definidas e mostra a árbore de código durante a execución do programa.

Pode acoplar o inspector a calquera borde da xanela principal ou pode mesmo desprendelo e poñelo en calquera parte do escritorio.

## A barra de ferramentas

Aquí se poden procurar rapidamente as accions máis utilizadas. A barra de ferramentas contén tamén a Consola, desde a que se poden invocar ordes rapidamente; isto pode ser útil se se quere probar unha orde sen modificar o contido do Editor.

Pode configurar a barra de ferramentas mediante Configuración Configurar as barras de ferramentas... para que se axuste mellor ás súas preferencias.

## A barra de menú

Na barra de menú están todas as accións de &kturtle;. Agrúpanse nos grupos seguintes: Ficheiro, Editar, Lenzo, Executar, Ferramentas, Configuracióne Axuda. Esta sección descríbeos todos.

### O menú Ficheiro

&Ctrl;N Ficheiro Novo

  Crea un ficheiro de &turtlescript; novo en branco.

&Ctrl;A Ficheiro Abrir...

  Abre un ficheiro de &turtlescript;.

Ficheiro Abrir un recente

  Abre un ficheiro de &turtlescript; que teña sido aberto recentemente.

Ficheiro Exemplos

  Abre programas de exemplo de &turtlescript;. Os exemplos están na súa linguaxe segundo a escollese en Configuración Linguaxe do script.

Ficheiro Obter máis exemplos...

  Abrir o diálogo Obter novidades para descargar ficheiros de &turtlescript; adicionais da Internet.

&Ctrl;G Ficheiro Gardar

  Garda o ficheiro de &turtlescript; que estea aberto.

Ficheiro Gardar como...

  Garda nun lugar específico o ficheiro de &turtlescript; que teña aberto.

Ficheiro Exportar a HTML...

  Exporta o contido do editor a un ficheiro en HTML que inclúe as cores de realzado.

&Ctrl;P Ficheiro Imprimir...

  Imprime o código que haxa no editor.

&Ctrl;Q Ficheiro Saír

  Sae do &kturtle;.

### O menú Editar

&Ctrl;Z Editar Desfacer

  Anula a última modificacion feita no código. &kturtle; non ten límite ao desfacer.

&Ctrl;&Shift;Z Editar Refacer

  Volta a facer unha modificación anteriormente anulada.

&Ctrl;X Editar Cortar

  Corta o texto escollido no editor para o portarretallos.

&Ctrl;C Editar Copiar

  Copia o texto escollido no editor ao portarretallos.

&Ctrl;V Editar Apegar

  Apega o texto do portarretallos no editor.

&Ctrl;A Editar Escoller todo

  Escolle todo o texto do editor.

&Ctrl;F Editar Procurar...

  Con esta acción pode achar frases no código.

F3 Editar Procurar o seguinte

  Empregue isto para dar coa seguinte aparición da frase que procura.

&Shift;F3 Editar Procurar a anterior

  Empregue isto para dar coa anterior aparición da frase que procura.

Ins Editar Modo de substitución

  Troca entre os modos «inserir» e «substituír».

### O menú Lenzo

Lenzo Exportar como imaxe (PNG)...

  Exporta o contido do Lenzo como imaxe de bits tipo PNG (Gráficos de rede portábeis).

Lenzo Exportar como debuxo (SVG)...

  Exporta o contido do Lenzo como debuxo vectorial do tipo SVG (Gráficos de vectores escalábeis).

Lenzo Imprimir o lenzo...

  Imprime o contido do Lenzo

### O menú Executar

F5 Executar Executar

  Comeza a execución das ordes do editor.

F6 Executar Pausar

  Detén temporalmente a execución. Esta acción só está activada cando se están a executar ordes.

F7 Executar Cancelar

  Detén a execución. Esta acción só está activada cando se están a executar ordes.

Executar Velocidade de execución

  Presenta unha lista coas velocidades de execución, que son: Velocidade máxima (sen realzado nen inspector), Velocidade máxima, Amodo, Máis amodo, Aínda máis amodo e Paso por paso. Se a velocidade de execución é Velocidade máxima (a predeterminada) será moi difícil seguir o que está a acontecer. Por veces deséxase este comportamento, pero outras veces quererá saber que está a pasar. Neste caso escollerá as velocidades Amodo, Máis amodo ou Aínda máis amodo. Se escolle un dos modos de vagar mostrarase a posición actual en execución no editor. Paso por paso executará un comando de cada vez.

### O menú Ferramentas

Ferrramentas Selector de dirección...

  Esta acción abre o diálogo de selección de dirección.

Ferramentas Selector de cor...

  Esta acción abre o diálogo de selección de cor.

### O menú Configuración

Configuración Linguaxe do script

  Escoller a lingua na que estará o código.

&Ctrl;E Configuración Mostrar o editor

  Mostrar ou acochar o Editor.

&Ctrl;I Configuración Mostrar o inspector

  Mostrar o acochar o inspector.

Configuración Mostrar os erros

  Indica se debe mostrar o separador dos Erros cunha lista dos erros que xurden ao executar o código. Se sinala esta opción, prema no Lenzo para ver de novo o sapoconcho.

F11 Vista Mostrar os números de liña

  Con esta acción pode mostrar os números de liña no editor. Isto pode axudalo a achar os erros.

Configuración Mostrar a barra de ferramentas

  Conmutar a barra de ferramentas principal

Configuración Mostrar a barra de estado

  Conmutar a barra de estado

Configuración Configurar os atallos de teclado...

  O diálogo estándar de &kde; para configurar os atallos.

Configuración Configurar as barras de ferramentas...

  O diálogo estándar de &kde; para configurar as barras de ferramentas.

### O menú Axuda

&help.menu.documentation;

F2 Axuda Axuda acerca de: ...

  Esta é unha función moi útil: fornece axuda sobre o código no punto no que está o cursor no editor. Así, &eg; utilizaches a orde `imprimir` no código e queres ler e saber o que di o manual sobre esta orde.Simplemente moves o cursor para que vaia por riba da orde `imprimir` e premes F2. O manual mostra toda a información sobre a orde `imprimir`.

  Esta función pode resultar moi útil para aprender o &turtlescript;.

## A barra de estado

A barra de estado mostra información acerca do estado de &kturtle;. Á esquerda mostra información da última acción. Á dereita o lugar onde está o cursor (número de liña e columna). Na parte central indícase a linguaxe empregada para os comandos.